אגריג'נטו

אגריג'נטו (באיטלקית: Agrigento; בסיציליאנית: Girgenti) היא עיר בדרום סיציליה שבאיטליה, ובירת נפת אגריג'נטו. העיר היוונית הייתה ידועה כאקרגס (ביוונית: Ακράγας), ולאחר מכן בשם הפיניקי־לטיני אגריגנטו (בפיניקית: 𐤀𐤂𐤓𐤂𐤍𐤕KAI 302 – כתובת אגרגנת – אגרגנת (בכתיב חסר), בלטינית: Agrigentum). העיר העתיקה נשמרה כאתר ארכאולוגי, אשר זכה לכינוי "עמק המקדשים" (Valle dei Templi), ומוכרז כאתר מורשת עולמית מאז שנת 1997. אגריג'נטו היא יעד תיירותי פופולרי בדרום סיציליה ומשמשת כמרכז לעורף החקלאי שמקיף אותה. למרות זאת העיר נחשבת לאחר העניות באיטליה וסובלת מבעיית פשיעה קשה.

גאוגרפיה
אגריג'נטו המודרנית יושבת על מישור מוגבה בגובה של 225 מטר אשר צופה דרום־מערבה לכיוון הים התיכון המרוחק ממנה כ־3.5 ק"מ. אתר זה שימש בעת העתיקה כאקרופוליס של אקראגס. מקיפים אותה שני נחלים – סנטה אנה (Santa Anna או Santa Anna antica) ממערב וסן ביאג'ו (San Biagio) ממזרח, ויובליהם זורמים מצידה הצפוני. שני הנחלים נפגשים מדרום לעיר וממשיכים בזרימתם דרומה אל הים. אורכה של העיר המודרנית הוא כ־3.5 ק"מ ורוחבה אינו עולה על קילומטר אחד, אם כי מסביב לה פזורות מספר שכונות נוספות, בעיקר מצפון לגוש הבנוי של העיר. שטחה הבנוי של העיר הוא כ־4.5 קמ"ר, אם כי שטח השיפוט שלה משתרע על 244.6 קמ"ר.

כשני ק"מ מדרום לעיר ובסמוך למפגש הנחלים משתרע "עמק המקדשים" שגובהו כ־75 עד 90 מטר מעל פני הים. שמו של עמק המקדשים התקבע בטעות שכן אין המדובר בעמק אלא בשלוחה. האקלים בעיר הוא ים תיכוני אופייני.

היסטוריה
שמאל|ממוזער|200px|הרודן פלאריס בוחן את פעולתו של שור הפליז מעשה ידיו של הפסל פרילס, מתקן הוצאה להורג שעוצב על ידי פרילס עצמו
אקראגאס היוונית נוסדה על הרמה הנמוכה מצפון למפגש הנהרות אקראגס ואיפסס אשר הקיפו אותה יחד עם יובליהם מכל כיווניה, וסיפקו לה הגנה טבעית. הקמת העיר מתוארכת לשנים 582 עד 580 לפנה"ס ומיוחסת למתיישבים שהגיעו מג'לה (Gela), עיר יוונית אחרת ששכנה על חופיה הדרומיים של סיציליה, כ־60 ק"מ דרומית־מזרחית לעיר. ג'לה נוסדה בתורה בשנת 688 לפנה"ס בידי מתיישבים דורים מרודוס וכרתים. משמעות שמה של אקראגס אינה ברורה, אך ייתכן שהיה זה אפונים למייסד אגדי. העיר צמחה במהירות והייתה לעשירה והמפורסמת בערי יוון הגדולה (Μεγάλη Ελλάδα, Magna Graecia).

העיר הגיעה לשיאה במאה ה־6 לפנה"ס ובמאה ה־5 לפנה"ס תחת שלטון הרודנים פלאריס (570 עד 554 לפנה"ס) ותרון (488 עד 471 לפנה"ס). בתקופה זו השתרעה העיר על שטח גדול בהרבה משטחה כיום, והתגוררו בה 300,000 איש. לאחר מותו של תרון בשנת 471 לפנה"ס הייתה אקראגס לדמוקרטיה ובתקופה זו חי ופעל בה הפילוסוף אמפדוקלס (Εμπεδοκλής). העיר נותרה נייטרלית בעת מלחמת סירקוזה באתונה בעת ההרפתקאה הסיצילית בשנים 415 עד 413 לפנה"ס. בשנת 406 לפנה"ס נכבשה אקראגס בידי קרתחדשת, כמוזכר בכתובת אגרגנת, ומאז לא שבה למעמדה הקודם, אם כי חוותה תקופת פריחה מחודשת בעת שלטונו של טימולאון במחצית השנייה של המאה ה־4 לפנה"ס.

ממוזער|200px|מטבעות מאקראגס (490–483 לפנה"ס)
ב־261 לפנה"ס התרחש בעיר הקרב הסדור הראשון במלחמה הפונית הראשונה – קרב אגריגנטום, שהסתיים בכיבוש רומאי של העיר. אגריגנטום חרבה שוב בידי הרומאים בשנת 262 לפנה"ס ובידי הקרתחדשתים בשנת 255 לפנה"ס, והמשיכה לסבול במהלך המלחמה הפונית השנייה החל בשנת 218 לפנה"ס, עת נלחמו שני הצדדים הניצים על השליטה בה. לבסוף כבשו הרומאים את העיר בשנת 210 לפנה"ס וקראו את שמה אגריגנטום, אם כי היא נותרה עיר דוברת יוונית משך מאות שנים לאחר מכן. העיר שבה וחוותה פריחה בתקופה הרומית, ותושביה זכו באזרחות רומית לאחר מותו של יוליוס קיסר בשנת 44 לפנה"ס.

לאחר נפילת האימפריה הרומית עברה אגריג'נטו לשליטת האימפריה הביזנטית. 

בסביבות שנת 438 סבלה אגריג'נטו ממתקפות של הוונדלים והאוסטרוגותים מצפון אפריקה שגרמו לה נזק קשה.

תושבי העיר נטשו את האתר המקורי עליו ישבה ועברו להתגורר במעלה הגבעה, ככל הנראה בשל התקפות הסרצנים והברברים. בשנת 828 כבשו הסרצנים את העיר שנודעה בתקופתם בשם קרקנט. שם זה התגלגל לגריג'נטי בסיציליאנית, ונותר בעינו עד שבניטו מוסוליני הורה על השבת השם הרומי הוותיק בצורתו האיטלקית בשנת 1927.

בשנת 1087 כבשו הנורמנים את העיר, בהנהגת רוג'רו הראשון, והקימו בה בישופות לטינית. האוכלוסייה הלכה והצטמצמה במהלך ימי הביניים, אך החל במאה ה־18 שבה לגדול באיטיות. תושבי אגריג'נטו תמכו בג'וזפה גריבלדי במהלך איחוד איטליה. העיר ספגה מספר הפצצות במהלך מלחמת העולם השנייה. בשנת 1997 הייתה אגריג'נטו לאתר מורשת עולמית.

אוכלוסייה
בשנת 2006 התגוררו בעיר 59,082 איש, ובנפת אגריג'נטו התגוררו אותה עת 456,612 נפש. התפתחות האוכלוסייה בעיר מאמצע המאה ה־19:

אתרי העיר 
230px|ממוזער|שמאל|מקדש קונקורדיה
 מפת האתרים 

500px|מרכז מקרא למפת העיר:  –––  נחל   –––– –   רחובות(תוואי משוער)  –––– –   חומת העיר(תוואי משוער)  I–IX שערים 1  מקדש וולקן  2  קולימבתרה  3  מקדש האלים הכתונים, מקדש הדיוסקורים ומקדש L  4  מקדש זאוס האולימפי  5  קבר תרון והנקרופוליס ההלניסטי־רומי  6  מקדש אסקלפיוס  7  מקדש הרקולס  8  מקדש קונקורדיה  9  מקדש הרה  10  בזיליקולה  11  מזבח דמטר  12  מקדש דמטר (כנסיית סן ביאג'יו) 13  הרובע ההלניסטי־רומי  14  כנסיית סן ניקולה והמוזיאון הארכאולוגי  15  אקלסיאסטריון ואורתוריום פלאריס  16  בולטריון  17  מקדש אתנה (כנסיית סנטה מריה דיי גרצ'י) 18  מקדש זאוס (קתדרלת סן ג'רלנדו)

 רשימת האתרים 
 מקדש ומס"ד מפה מיקום תיארוך סגנון שטח בסיס (מטרים) עמודים תמונה והערות מקדש וולקן(מקדש G)
1 הפינה הדרום־מערבית של העיר העתיקה 430 לפנה"ס לערך פריפטרוס דורי 17.06, 35.19  6 × 13 - מקדש הדיוסקורים (מקדש I) 
3 עמק המקדשים אמצע המאה ה־5 לפנה"ס פריפטרוס דורי 13.86, 31.70  6 × 13 מרכז|150px הפינה הצפון־מערבית של המקדש.השריד היחיד שנותר על כנו מקדש האלים הכתונים
3 עמק המקדשים אמצע המאה ה־5 לפנה"ס פריפטרוס דורי 17.20, 38.80  6 × 13 מרכז|150px מקדש L3 עמק המקדשים אמצע המאה ה־5 לפנה"ס - 20.20, 41.80 - הרוס לחלוטין מקדש זאוס האולימפי(מקדש B)
4 עמק המקדשים 480 לפנה"ס לערך מקדש דורי עם פסאודופריסטון 56.30, 112.60 7 × 14 מרכז|150px קבר תרון5 עמק המקדשים המאה ה־1 לפנה"ס הרואון - - מרכז|150px הנקרופוליס ההלניסטי־רומי5 עמק המקדשים - - - - מרכז|150px מקדש אסקלפיוס (מקדש H)
6 מדרום לעיר העתיקה המחצית השנייה של המאה ה־5 לפנה"ס פרוסטילון דורי עם פסאודו־אופיסטודום 10.70, 21.70  - - מקדש הרקולס (מקדש A)
7 עמק המקדשים 500 לפנה"ס לערך פריפטרוס דורי 25.34, 67.00 6 × 15 מרכז|150px מקדש קונקורדיה (מקדש F)
8 עמק המקדשים 440 לפנה"ס לערך פריפטרוס דורי 16.92, 39.44 6 × 13 מרכז|150px שחזור המבנה על גבי מסךבעת שהתבצעו עבודות במקום.ראו תמונה גם בתחילת הערך מקדש הרה(מקדש D)
9 עמק המקדשים 460–450 לפנה"ס פריפטרוס דורי 16.90, 38.15  6 × 13 מרכז|150px מקדש דמטר (מקדש C) 
12 אקרופוליס 480–470 לפנה"ס פרוסטילון דורי 13.30, 30.20 - מרכז|150px שוכן מתחת לכנסיית סן ביאג'יו כנסיית סן ניקולה14 גבעת סן ניקולה המאה ה־13 - - - מרכז|150px המוזיאון הארכאולוגי14 גבעת סן ניקולה נבנה ונפתח ב־1968למעט חלק ישן שהיה מנזר - - - מרכז|150px חצר המנזר ההיסטורי במוזיאון אורתוריום פלאריס15 גבעת סן ניקולה המאה ה־2 לפנה"ס פרוסטילון יוני 5.30, 8.50  4 מרכז|150px האורתוריום ברקע. שרידי האקלסיאסטריון(מבנה האספה בצורת אמפיתיאטרון)בקדמת התמונה בולטריון16 גבעת סן ניקולה המאה ה־4 והמאה ה־3 לפנה"ס  - - - מרכז|150px מקדש אתנה (מקדש E)
17 אקרופוליס תחילת המאה ה־5 לפנה"ס פריפטרוס דורי 15.10, 34.70 6 × 13 מרכז|150px שוכן מתחת לכנסיית סנטה מריה דיי גרצ'י מקדש זאוס18 אקרופוליס המאה ה־6 לפנה"סהקתדרלה מהמאה ה־11 - - - מרכז|150px
שוכן מתחת לקתדרלת סן ג'רלנדו

ערים תאומות




 ראו גם 

 כתובת אגרגנת
 קרב אגריגנטום

קישורים חיצוניים


 תמונות מהעיר
 מדריך למטייל בעמק המקדשים
 עמק המקדשים
 אודות העיר
 מדריך לעיר 
 תמונות מאגריג'נטו
 תמונות מעמק המקדשים באגריג'נטו



הערות שוליים

קטגוריה:איטליה: אתרי מורשת עולמית
קטגוריה:סיציליה: ערים
קטגוריה:פיניקים: מושבות